[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii










Bucureşti, 06.10.2015








                    Nr.4c-3/191/2014
BIROUL PERMANENT
AL

CAMEREI DEPUTAŢILOR

    În conformitate cu prevederile art.95 din Regulamentul Camerei Deputaţilor, republicat, vă înaintăm alăturat, Raportul asupra  Propunerii legislative de modificare şi completare a Legii energiei electrice şi a gazelor naturale nr. 123/2012, transmisă cu adresa nr. Pl.x 273 din 2 iunie 2014 şi înregistrată cu nr. 4c-3/191/2014.  
                Prin obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

Iulian Iancu

Parlamentul  României

Comisia pentru industrii si servicii

Bucureşti, 06.10.2015                                                                                                     Nr.4c-3/191/2014
RAPORT   
asupra Propunerii legislative de modificare şi completare a Legii energiei electrice şi a gazelor naturale nr. 123/2012
  În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere în fond, cu Propunerea legislativă de modificare şi completare a Legii energiei electrice şi a gazelor naturale nr. 123/2012, transmisă cu adresa nr. Pl.x 273 din 2 iunie 2014 şi înregistrată cu nr. 4c-3/191/2014.  
Senatul în calitate de primă Cameră sesizată, a respins iniţiativa legislativă,  în şedinţa din 27 mai 2014. 

Propunerea legislativă are ca obiect modificarea şi completarea Legii energiei electrice şi gazelor naturale nr. 123/2012, cu modificările ulterioare, în scopul clarificării unor noţiuni, precum şi al luării unor măsuri mai adecvate de protecţie a consumatorilor vulnerabili.

Consiliul Legislativ a avizat favorabil propunerea legislativă, cu unele observaţii şi propuneri, aviz transmis cu adresa nr. 34 din 15 ianuarie 2014. 

Guvernul, prin punctul de vedere transmis cu adresa nr. 776 din 24 aprilie 2014, nu susţine adoptarea acestei propuneri legislative.

Comisia pentru buget, finanţe şi bănci a avizat favorabil propunerea legislativă, conform Avizului nr. 4c-3/319 din 12.06.2014.
Comisia juridică, de disciplină şi imunităţi a avizat negativ propunerea legislativă, conform Avizului nr. Plx.273 din 11.06.2014.

În conformitate cu prevederile art. 61 din Regulamentul Camerei Deputaţilor, republicat, membrii Comisiei pentru industrii şi servicii au examinat propunerea legislativă în şedinţa din 06 octombrie 2015. 

La lucrările comisiei au participat următorii invitaţi: domnul director ...... de la Autoritatea Naţională de Reglementare în Domeniul Energiei şi domnul secretar de stat Albulescu Mihai de la Ministerul Energiei, Intreprinderilor Mici şi Mijlocii şi Mediului de Afaceri.

La lucrările comisiei au fost prezenţi 17 deputaţi din totalul de 18 deputaţi membri ai comisiei.
În urma examinării propunerii legislative, a punctelor de vedere transmise de Consiliul Legislativ, Guvern şi comisiile  avizatoare, membrii comisiei au hotărât, cu majoritate de voturi, să propună plenului Camerei Deputaţilor spre respingere Propunerea legislativă de modificare şi completare a Legii energiei electrice şi a gazelor naturale nr. 123/2012. 
În raport de obiectul şi conţinutul său, proiectul de lege face parte din categoria legilor ordinare.
Potrivit prevederilor art. 75 alin. (1)  din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Camera decizională.

	PREŞEDINTE,

	SECRETAR,

	Iulian IANCU                                                                                     
	Radu Bogdan ŢÎMPĂU


   Consilier parlamentar, 
            Viorica Petraşcu

   Consilier Raluca Roşca

